У фондах знаходзяцца 33 музейныя калекцыі. Самая каштоўная – калекцыя, прысвечаная Крашэўскім. Дапамаглі ў зборы яе польскія калегі, а выйшлі мы на іх праз інтэрнэт. Сучасныя тэхналогіі пашырылі прастору нашых пошукаў, таму ў апошнія гады мы робім усё больш адкрыццяў. Напрыклад, нядаўна даведаліся, што Марк Шагал мае дачыненне да Пружан. Дзякуючы ўраджэнцу нашага горада Рыгору Гольдбергу, знакаміты мастак змог выехаць за межы Віцебска ў якасці слугі юрыста.